**NEOFICIÁLNY PREKLAD**

STANOVISKO EURORAI

K POSILNENIU KONTROLY VEREJNEJ SPRÁVY

NA OBECNEJ ÚROVNI NA SLOVENSKU

Vzhľadom na nedávno obdržanú informáciu ohľadom parlamentnej iniciatívy v Slovenskej republike, ktorá by obmedzila nezávislosť obecných/mestských kontrolórov v slovenských obciach, by predsedníctvo EURORAI, združenie regionálnych a verejnosprávnych kontrolných inštitúcii s viac ako 90 členmi v 18 krajinách, ktorého cieľom je výmena vedomostí, skúseností a osvedčených postupov pri kontrole verejnej správy a podporovať zlepšenia v európskych regiónoch a municipalitách, chcelo:

* **vyjadriť znepokojenie** nad z nášho pohľadu pokus i obmedzenie nezávislosti práce hlavných kontrolórov miest a obcí v Slovenskej republike, tým že poskytujú výkonnej moci na lokálnej úrovni právo, na základe vlastného uváženia a bez súhlasu miestneho zastupiteľstva vyžadovať od kontrolórov vykonávanie auditov ;
* **zdôrazniť,** že hlavní kontrolóri miest a obcí v Slovenskej republike zohrávajú významnú úlohu pri kontrole miestnych samospráv práve vďaka tomu, že sa zodpovedajú priamo miestnemu zastupiteľstvu a výsledky ich práce, ktoré pozostávajú z analýzy a vyhodnocovania dát ohľadom rizík, výkonu, a finančného manažmentu, poskytujú zásadné informácie pre miestne samosprávy a zastupiteľstvá v zaručovaní vysokých štandardov, efektívnosti, a hodnoty za peniaze;
* **vyjadriť svoju pevnú vieru** v dôležitosť silnej a efektívnej verejnej kontroly a verejných kontrolórov nezávislých od výkonnej moci a kontrolovaných subjektov, aby mohli prinášať správy zastupiteľstvám a verejnosti bez rizika obmedzenia zo strany výkonnej moci;
* **vyjadriť presvedčenie,** že vytúžený cieľ najlepšieho možného využitia verejných financií nemôže byť dosiahnutý bez efektívnej, externej a nezávislej verejnej kontroly;
* **vyjadriť plnú podporu** snahe svojej členskej organizácie, Združenia hlavných kontrolórov miest a obcí Slovenskej republiky (ZHK SR), zabezpečiť kontrolu miestnej správy v Slovenských obciach a podporovať obecné správy a zastupiteľstvá v ich kontrolnej práci;
* **apelovať na** poslancov Národnej rady Slovenskej republiky o hlbšie posilnenie nezávislosti miestnych orgánov verejnej kontroly v celej krajine prijatím nevyhnutných opatrení a na pokračovanie konštruktívneho dialógu, ktorý bol doteraz udržiavaný so Združením hlavných kontrolórov miest a obcí SR v tejto veci.

**Podpísané v januári 2018**

*(podpis) (podpis)*

**Francois Monti Vincent Cucarella Tormo**

Prezident Miestnej kontrolnej Prezident kontrolného úradu
komory Pays de la Loire Autonómnej komunity Valencie
Prezident EURORAI Generálny sekretár EURORAI